title: باناصا
text: ملي وقع غتيال ديال لماليك پطوليمايوس لموري ف 40 ميلادية، لمدينة ف لغالب عرفات ضطيرابات سياسية ؤ جتيماعية. لكوش د لرض لي كاترجع ل لفترة قبل رّومانية، مغطية دابا ب طبقات غليضة ديال تّرسبات لوادية من فياضانات د واد سبو. يلاه شي جوج بلايص، ف لجانوب ؤ شمال د لمدينة، فين كشفو لعولاما عليها. نقدرو نݣولو بلي باناصا ل حد سّاعة باقة ماكشفات علا أغلبية د لأسرار ديالها. لأتار لقدام لّولين لي تلقاو كانو علا عمق 10 ميترو تقريبا، ؤ هوما عيبارا علا طراف د لفخار لي ماكيشبهو ل حتا شي حاجة خرة تّلقات ف لموضع ؤ ماقدروش لباحتين يأرخوها ب تّدقيق.